**Csabdi Napraforgó Óvoda** Ikt.szám:

**2064 Csabdi, Szabadság utca 35.** Üi: Borsodi Imréné

**Csabdi Község Önkormányzata**

**2064 Csabdi, Szabadság utca**

**Tárgy: Beszámoló.**

**A Csabdi Napraforgó Óvoda 2020-2021-es nevelési évet záró éves beszámolója**

**Tisztelt Polgármester Úr! Tisztelt Jegyző Úr!**

 **Tisztelt Képviselők!**

**Helyzetelemzés**

Óvodánk 2020.szeptember 1.-től 2 gyermekcsoporttal biztosította a község gyermekeinek óvodai ellátását.

**Személyi feltételeink**

Személyi változás ebben a tanévben, a nagy – középső csoportban történt. Eszinger Csabáné helyett Tajnai Valéria látja el a dajka feladatokat

Nevelőtestületünk jó közösséget alkot. Nyitott, befogadó, önálló, fejlődni tudó, megújulásra kész testület. A pedagógusok megfelelő gyakorlattal rendelkeznek, nevelőmunkájukat jellemzi az inkluzív pedagógiai szemlélet.

A csoportokban folyó munkát a folyamatos együttműködés jellemzi. Olyan otthonos légkört alakítottunk ki, melyben a gyermekek mindenekfelett álló érdeke érvényesül, befogadó, elfogadó attitűddel.

Az intézményünkben dolgozó óvónők, dajkák és a kisegítő munkát végzők tudatosan, szakszerűen és magas színvonalon látják el munkájukat. Munkavégzésükre a gyermekközpontúság, a gyermeki személyiség tiszteletben tartása, a tenni akarás a jellemző.

Ezért munkaidejükön túl (minden ellenszolgáltatás nélkül) sokat áldoznak szabadidejükből is, hogy a gyermekek személyiségfejlesztése minél teljesebb legyen (színházlátogatások,

kirándulások, közös programok szervezése szülőkkel, gyerekekkel stb., vagy csak éppen azért, mert a csoport tervezett feladatai ezt megkívánják).

 **Nevelőmunkát segítő munkatársak**

A dajka nénik már jól összeszokott közösséget alkotnak. Elfogadják a közösen kialakított értékrendűket, jól képviselik azokat, a szerint dolgoznak. Mindketten jól képzettek, eredményesen végzik munkájukat. Ismerik, és többnyire látják is szerepüket a nevelőmunka folyamatában. Megbízható, gyermekszerető tagjai közösségünknek. Sajnálatos módon az óvodapedagógusok és a nevelő oktató munkát segítő közalkalmazottak számára csak az erkölcsi elismerés marad, költségvetésünk szűkössége miatt.

 **Gyermekek létszámának alakulása a nevelési év folyamán**

|  |  |  |
| --- | --- | --- |
| Ssz | Csoport megnevezés | Mennyiség |
| 1. | Óvodai csoportok száma összesen | 2 |
| 2. | Kis – Középső csoport | 1 |
| 3 | Nagy – Középső csoport | 1 |

|  |  |  |  |
| --- | --- | --- | --- |
|  | Kis-Köz. | Nagy-Köz | Össz |
| Létszám 2020.okt.1-én | 21 | 22 |  |
| SNI 2020.okt1.-én | - | - |  |
| BTM | - | 5 |  |
| Hátrányos helyzetű gyermek | - | 2 |  |
| Halmozottan Hátrányos helyzetű gyermek | - | - |  |
| Nevelési év folyamán kimaradt gyermeklétszám | - | 1 |  |
| Nevelési évben felvett gyermeklétszám | 3 | - |  |
| Május 31-i létszám | 23 | 22? |  |
| Május 31.i SNI | - | 1 |  |
| Hátrányos helyzetű gyermek | 2 | 2 |  |
| Halmozottan hátrányos helyzetű gyermek | - | - |  |
| Tanköteles korú | - | 18 |  |
| Iskolába megy | - | 13 |  |
| Más településről bejáró | - | 2 |  |

 Feladatellátást jellemző adatok, férőhely kihasználtság

|  |  |  |  |  |  |  |  |
| --- | --- | --- | --- | --- | --- | --- | --- |
| Óvoda | Okt.1. létszám | Május 31- létszám | SNI okt.1 | SNI máj.31 | Maximum felvehető |  | Csoportok száma |
| Kis-Köz. csoport | 21 | 23 | - | - | 26 |  | 1 |
| Nagy-köz. csoport | 22 | 22 | - | 1 | 30 |  | 1 |

Hátrányos helyzetű gyermekek száma: 2 fő

Ebből veszélyeztetett gyermekek: 0 fő

Étkezési kedvezményben nem részesülő gyermekek száma: 2 fő

Ingyenesen étkező gyermekek száma: 43 fő

Ebből rendszeres gyermekvédelmi támogatásban részesül: 3 fő

3 gyermekes családban él: 7 fő

Tartósan beteg: 1 fő

Az óvodaköteles gyerekek felvétele biztosított volt. Elutasított gyermek nem volt a nevelési év során. Felmentést 1 szülő kért - és kapott az óvodai nevelésben való részvétel alól.

A 2011. évi CXC. tv. a Nemzeti Köznevelésről változtatott a tankötelezettség kezdetének időpontján.

Ez alapján a 6. életévüket nyáron betöltő középső csoportos gyermekek is tankötelessé váltak. Felhívtuk erre az érintett szülők figyelmét, miután nem kívánták még gyermeküket feladni az iskolába. Így a törvény adta lehetőségükkel élve még egy évig óvodában maradnak. A Pedagógiai Szakszolgálat véleményével alátámasztottuk a szülők kérését.

A 18 tanköteles korú gyermekből 13 iskolába megy, 5 pedig óvodában marad még egy évig.

Az óvoda alkalmazottainak száma: 7 fő.

Ebből felsőfokú végzettségű óvónők száma: 4 fő

Pedagógiai munkát segítő főállású szakképzett dajkák száma: 2 fő

Konyhai dolgozó: 1 fő

Közfoglalkoztatott konyhai kisegítők: 1fő

(dajkai munkánk maradéktalan ellátásában nagyon nagy segítségünkre van, mivel ő a minden napos takarítást is elvégzi)

Nevelő munkánk nem nélkülözheti a dajkák aktív segítségét, hiszen a gyermekek gondozása, nevelése, fejlesztése csak nyugodt, higiénikus környezetben lehetséges. Dajkáink rendelkeznek dajkai végzettséggel, ugyanakkor tevékeny partnerek a nevelő munkánkban, elmaradhatatlan résztvevői a csoportok életének, a különböző programoknak. Köszönjük ezt a lehetőséget.

Beiskolázási tervünk szerint folytattuk továbbképzésben való részvételünket.

Az óvodából 2 óvónő vett részt oniline formában.

 **Értekezletek:**

Az idei nevelési évet 2020. augusztus 24.-án tanévnyitó intézményi értekezlettel kezdtük meg óvodánkban. Első szülői értekezletünket a nevelési év kezdete előtt, augusztus 27-én megtartottuk. Ismertettük a szülőkkel az éves munkatervünket, a házirendünket, megbeszéltük a nagyobb feladatokat. A nagycsoportosok szeptember 5-én tartották meg első szülői értekezletüket.

További szülői értekezletet, és nevelési értekezleteket a Pandémia miatt nem tudtunk tartani.

 **Szünetek**

Óvodánkban: A téli szünet 2020. december 21.-tól 2021. január 3-ig tartott.

Nyári szünetünk pedig 2018.július 12.-tól augusztus 19.-ig tartott.

A dolgozók itt is a szabadságukat töltik a nyári hónapokban. A dajkák és a konyhai kisegítő augusztus 23-án már munkába állnak, az óvónők szabadságolása után értekezletet tartunk, és előkészítjük a termeket a gyermekek fogadására.

 **Szakszolgálat:**

Folyamatosan működik óvodánkban a szakszolgálat által biztosított logopédia és a gyógytestnevelés.

Óvodánkban, ebben a tanévben 5 gyermek BTM-es státuszú. Velük fejlesztő pedagógus foglalkozik heti 2 alkalommal, aminek nagyon örülünk. Heti rendszerességgel a Pedagógiai Szakszolgálat fejlesztője is intenzíven foglalkozik a rászoruló gyermekekkel.

A szakszolgálat szakemberei évről évre nagyon színvonalas munkát végeznek, eredményes szakmai munkával fejlesztik a gyerekeket.

**II. Tárgyi feltételek:**

A 2020-2021-es nevelési évet is jól felkészülten, tiszta, ápolt környezetben kezdtük meg.

A nyár folyamán megtörtént az óvoda régi szárnyában a nyílászárók cseréje, valamint a fűtés korszerűsítése. Az egész óvodában megtörténtek a mindenre kiterjedő fertőtlenítések, ablaktisztítások, textíliák mosása, vasalása, szőnyegek kitisztítása, a kiszolgálóhelységek alapos nagytakarítása. Az összes játék lemosásra, kimosásra került. Nagyon jó érzés ilyen tiszta, és esztétikus óvodában dolgozni!A nyári szünet alatt még otthonosabbá, barátságosabbá tettük az új csoportszobát, előteret,hogy az új gyerekek érkezésére minden kész legyen.

Az idei nevelési évben a nagy-középső csoport fektetői lettek lecserélve, melyekre lepedőket is vásároltunk.

A nevelőmunka végzéséhez szükséges tárgyi feltételeink adottak voltak. Pótoltuk a szükséges, de a már elhasználódott fejlesztő játékokat, a foglalkozásokhoz, tevékenykedtetésekhez is tudtunk biztosítani az eszközöket. Néhány könyvvel is gazdagodott a csoport, melyet játékidőben szabadon nézegethetnek a gyerekek.

Az óvodánkban a szépen felújított tálalókonyha helyiségében HACCP rendszert működtetünk. Tárgyi felszereltségük jó.

 A Szülői Munkaközösség minden rendezvényünkből aktívan kivette a részét.

**III. Pedagógiai értékelés:**

Feladat-ellátási tervünkben vállalt feladatainkat az év során elvégeztük. Naplókat kitöltöttük, folyamatosan vezetjük. Éves tervek szerint végeztük a feladatainkat. Pedagógiai programunkban meghatározott kiemelt feladatunk:

1. az egészséges életmódra nevelés, testi nevelés

2. az esztétikai – művészeti nevelés az óvodai élet mindennapjaiban és az ünnepeken

3. esélyegyenlőségi fejlesztés, azaz a hátrányos helyzetű gyermekek esély egyenlőségének megteremtése.

E három területen fontosnak tartom a szakmai munka folyamatos fejlesztését, bővítését.Óvónőink egész évben aktívan végezték feladataikat.

 **Egészséges életmódra nevelés:**

Ebben a nevelési évben a Covid vírus helyzet miatt az úszásoktatást nem tudtuk megszervezni. Folyamatosan nyomon követjük a gyermekek fejlődését. Súly és magasság mérések eredményeit rögzítjük a csoportnaplóban. Értelmi képességeik fejlődéséről szerzett tapasztalatainkat, felméréseinket személyiség fejlődési lapon vezetjük. Szociometriai vizsgálatot végeztünk a gyermekek szociális érettségének, helyzetének feltérképezése céljából.

 **Esztétikai – művészeti nevelés:**

Igyekszünk minél több színházi, vagy zenés előadást szervezni az óvodában. Fogadtunk is előadókat: Mikuláskor, Újévi zenés napon, Farsang előtt és gyereknapon. Sajnos ezek megvalósítása a járvány miatt nem sikerült.

Jeles napokat szerveztünk a munkatervben megjelölt időpontokban.

A Csabdi.eu oldalon minden jeles napunkról, nagyobb rendezvényünkről fényképeket teszünkközzé az érdeklődőknek.

Faliújságunkon rendszeresen tájékoztatjuk a szülőket az aktuális eseményekről.

**A tanév folyamán megtartott rendezvényeink:**

**Őszi mulatság** / mindkét csoport részt vett a nagycsoportosok által tartott szüreti mulatságon/ Minden évben a faluban megrendezésre kerülő szüreti bál után tartjuk, ezzel is ápoljuk a falu hagyományát. A fergeteges hangulatról a Napraforgó együttes gondoskodott.

**Mikulás:** Az SZMK által készített csomagokat a Mikulás osztotta szét minden gyereknek. Ezen kívül az étkezést biztosító vállalkozótól is többféle édességet és gyümölcsöt kaptak.

November 11-én Márton napi barkácsolást szerveztünk csoportonként.. Libazsíros kenyérrel, majd közös lámpás felvonulással zártuk a napot.

**November 20-án** Népzenészek látogattak hozzánk.

**November 25-én** kézművesedést rendezünk. Az elkészült termékekből a hagyományos karácsonyi vásárt rendezzük meg..

**December 6-án** a Mikulás, a szülők által készített csomagokkal ajándékozta meg a gyerekeket.

**Karácsony:** minden évben ilyenkor vásároljuk meg a a költségvetésbe betervezett játékokat. Így szinte minden gyerek kézbe vehet egy- egy új játékot a fa alól. A nagycsoportosok rövid műsorral köszöntik a kicsiket és az óvoda minden dolgozója jelen van az ünnepélyen. Nagyon bensőséges és hangulatos karácsonyi ünnepélyt tartottunk..

**Február 2-án** óvodánkban Medvenapot tartottunk

**Február 5-én** farsangoltunk melyet idén három napos mulatsággá szerveztünk. Ebben az évben először a szülők nélkül szerveztük meg ezt a rendezvényünket. A csoportszobában mulattunk. A szülők hozták a süteményt, szörpöt, amit közösen fogyasztottak el a gyerekek.

**Március 8.-tól** rendkívüli óvodazárást rendelt el a kormány. Az ügyeleti igényt felmértük, de a szülők nem kívántak élni a lehetőséggel.

Április 19-én újra nyitott az óvoda.

**Anyák napja:** Sajnos idén a járványügyi helyzet miatt nem köszönthettük fel műsorral az Édesanyákat. Helyette a gyerekek az általuk készített ajándékot, az óvodában tanult verssel otthon adták át.

A tavaszi jeles napok csoport szinten lettek megrendezve.

**Gyereknap**: Ebben a tanévben gyermeknap zárt körben az óvodában tartottuk. Változatos, ügyességi versenyeket bonyolítottunk le a tűzoltók segítségével.

A COVID járvány miatt az évzáró ünnepély elmaradt. Helyette augusztus 28.-án tartottuk a nagycsoportosok búcsúztatását. Ezen a napon ugyan korlátozott létszámban részt vehettek a szülők.

A lehetőségekhez képest igyekeztünk színes programokat nyújtani a gyerekeknek. Mindehhez anyagilag is nagy segítséget kaptunk a Szülői Szervezettől, amiért köszönetet mondunk.

 **Esélyegyenlőségi fejlesztés**:

Óvodánkban megoldottuk a BTM-es és SNI-s gyerekek fejlesztését. Decemberben elküldtük nevelési tanácsadóba az iskolára éretlen nagycsoportos gyermeket, illetve a fejlődési eltérést mutató gyermekeket.

Óvodánkban szakember foglalkozik a BTM-es és SNI-s gyerekekkel.

A gyerekek fejlődését nyomon követjük, az eredményeket rögzítjük.

Heti 2 alkalommal hittan óra volt a középső- és nagycsoportosoknak.

**IV. Ellenőrzések:**

 **Pedagógiai munka ellenőrzése**

Mint óvodavezető, heti rendszerességgel konzultálva, folyamatosan ellenőrzöm a pedagógiai munkát óvodánkban.

Elkészültek az éves pedagógiai tervek, melyek alapján végzik az óvónők a nevelő-oktató munkát. A beszoktatás sikeresen zajlott, a gondozási feladatok kisebb nehézségekkel megvalósulnak. Az udvari élet során az óvónők és a dajkák a gyermekek felügyeletét, fejlesztését rendben ellátták. A nagycsoportos gyermekek iskolára történő felkészítése során az óvónők eredményesen használják a rendelkezésre álló fejlesztő játékokat.

Ünnepeket, jeles napokat az éves munkaterv szerint megszerveztük, minden felelős rendben végezte a feladatát. A gyermekek differenciált fejlesztése folyamatosan és rendben történt, a problémásgyermekeknél kértük a szakemberek segítségét.

**Tanügy-igazgatási és munkáltatói faladatok**

A tanügy-igazgatási feladatok területén végzett ellenőrzéseim során nagyobb hiányosságokat nem tapasztaltam. A munkarendet a dolgozók betartják. Az óvónők a naplókat pontosan vezetik. A statisztikai és egyéb munkaügyi adatszolgáltatás folyamatosan a hivatalos helyekre megtörtént.

A szabadságok nyilvántartása folyamatos. A jelenléti íveket vezették a dolgozók.

**Külső ellenőrzések**

Júniusban az Állami Számvevőszék végzett ellenőrzést, mely ellenőrizte az önkormányzat irányítása alá tartozó intézmények gazdálkodását.

**AZ INTÉZMÉNY KAPCSOLATAI:**

Az intézmény hagyományosan jó kapcsolatot ápol a szülőkkel. Már beíratás után megismertetjük velük óvodánk házirendjét, pedagógiai programját. Lehetőséget biztosítunk beszélgetésekre családlátogatáson, szülői értekezleten, fogadóórán.

Óvodánkban működő szülői szervezet segítséget nyújt az óvodai rendezvények szervezéséhez, javaslatokat fogalmaz meg éves munkatervünkhöz, annak megvalósításához.

A helyi általános iskola vezetésével és nevelőtestületével is korrekt szakmai kapcsolatot ápolunk. Mindent megteszünk azért, hogy az óvoda-iskola közötti átmenet minél könnyebben sikerüljön.

A szakmai szervezetekkel segítjük egymás munkáját. A gyermekorvossal és a védőnőkkel szoros kapcsolatot tartunk, rendszeresen végeznek szűrő és ellenőrző vizsgálatokat.

**2,5-3-4 évesek éves értékelése**

Az idei évet 21 gyerekkel kezdtük, melyből év végére 23 lett Vegyes ismereti szintekkel, tudással jöttek a gyermekek, ezt próbáltuk az év során mindenkinél a korának megfelelő szintre hozni.

**Egészséges életmód szokásainak kialakítása**

**Testápolás feladatai:**

 Az eddig kialakított szabályok, szokások közvetítése/ szóban vagy tevőlegesen/gyakoroltuk, ellenőriztük korrigáltuk, a helyes technikát megerősítettük mintaadással. A kisebbeknek tevőleges segítségadást is adtunk szükség esetén/ folyékony szappan adagolása, körömkefe használata, kézfej szárazra törlése/A személyi higiénia betartása a szülő részéről- jeleztük szükség esetén. Néhány kislánynál a WC-papírhasználatra a figyelmet felhívtuk! A fogkefe pontos használatára törekedtünk a száj belső zugaiban is.

**Öltözködés feladatai**

A felső ruházat levételében szükség esetén segítettünk, mivel sok esetben nem megfelelő méretűek a ruhák. A kifordított ruhadarabot próbálták visszafordítani, hajtogatva tették a helyére. Öltözködés során a testrészek megnevezésével verbális segítségnyújtást adtunk. Egyéni tempójuknak megfelelő öltözködést, önállósodást segítettük. Kérték a segítséget cipőkötésben, fordított lábbelik megláttatásában. Próbálkoztak szekrényük rendbetételével, azért, hogy mindent a megfelelő helyre tegyenek.

**Táplálkozási szokások alakítása**

Nyugodt légkör biztosítottunk az étkezések alatt. A helyes étkezési módot erősítettük./ alapos rágás, normális tempó, nyugodt étkezés./ Reggeli fogyasztása, ha evett is otthon, ugyanis hosszú az idő ebédig. Megfelelő eszközfogást segítettük. Megfelelő eszközfogást segítettük. Folyamatos szalvétahasználatra ösztönöztük őket az étkezés során. A rendszeres folyadékpótlásra óránként a figyelmet ösztönöztük őket az étkezés során. Szalvétahasználatát elősegítettük példaadással.

**Mozgás, testedzés igényének, szokásainak kialakítása**

Derűs, jó hangulatú légkört biztosítottunk ahhoz, hogy motiváltak legyenek az új eszközök kipróbálására./labda, tölcsér/Folyamatos lehetőséget biztosítottunk az igény szerinti mozgásgyakorlásra./ folyosó, tornaterem/Az udvar kínálta lehetőségeket változatosan kihasználtuk egyszerű kiegészítők felhasználásával. Az alapvető mozgásfajták, formák segítségével az idegrendszer fejlődését elősegítettük. Kirándulásokat, túrákat szerveztünk a természeti és társadalmi környezetünk megismerése érdekében.

**Pihenés, alvás szokásainak alakítása, alvás szokásainak alakítás**

A szabadban tartózkodással segítettük a szervezet edzését, mely jóleső fáradsággal segíti a délutáni pihenést. Jó levegő, zöld növényzet biztosításával a csoportszoba friss levegőjét biztosítottuk, mely nélkülözhetetlen a pihenéshez. Dúdolókkal a nyugodt hangulatot teremtettük meg.

 **Érzelmi, erkölcsi, közösségi nevelés**

Bizalommal teli légkör megteremtésére törekedtünk, mert csak így inspirálódnak a fejlődésre. Az érzelmek megfelelő módon történő megélése, próbálják meg nem bántani egymást.

Felszabadult, vidám gyermekek nevelése a szabad játék során. Próbálgathatták ötleteiket, szervezhették játékukat, melyhez a feltételek biztosítása a legfontosabb. Társas kapcsolataik alakulását segítették a közösségi élmények. A nagyobbak játékából meríthettek ötletet. A helyes, vagy helytelen viselkedési szokások folyamatos elsajátítása törekedtünk./játékra rálépni, belerúgni tilos, földön játékot ne hagyjanak, azt ne rongálják/ Játékot a polcon kereshettek, ne egymástól vegyék el. Pozitív megerősítés folyamatosan történt, dicséret apró dolgokért is. Peremhelyzetű gyermekeket segítettük közös játékba bevonással, szituációs játékokkal. Az ölelések, simogatások a bizalom és a szeretet kimutatásának eszközei, használtuk és használják ők is egymás közt.

**Játék**

A különböző típusú gyakorlójátékokat elősegítettük a hely és egyéb feltételek biztosításával. /mozgásos, manipulációs, verbális/Egyszerűbb szerepjátékok elindításával élményeket biztosítottunk, a megfelelő játéktér kialakításával./kuckózás/ A kívánt játékeszközöket a megfelelő módon használták, igyekeztek vigyázni rá. Egyre több játék használatával ismerkedhettek meg, ami életkoruknak megfelelő. Megismerték a játékok helyét, a csoportszoba rendjét, Rendrakásba is bekapcsolódtak.

**A munkára nevelés feladatai**

Játékos elemekkel átszőtt tevékenység végzések. Az önkiszolgáló tevékenységek részeként a saját személyükkel kapcsolatos munkát végeznek./személyes példa, mozzanatok egymásra épülése/Próbálkoztak az ágynemű elrendezésével a pihenés után. Az alkalomszerű udvari munkákban is részt vállalhattak./ ágak összegyűjtése, gereblyézés/

 **Anyanyelvi nevelés feladatai**

Bizalommal teli nyugodt, derűs légkör biztosítása a beszédkedv fokozásáért. A kommunikációban lemaradt gyermekek felzárkóztatását, mondókázással, mozgásos gyakorlójátékok alkalmazásával segítettük. Az eltérő kultúrában élő gyermekek szókincsének bővítésére törekedtünk, egyénre szabottan. Mondókákkal, versekkel beszédkészségüket fejlesztettük. Rövidebb mesék segítségével a belső képzeletet fejlesztettük. A könyvek használatának elsajátítását a közös könyvnézegetéssel gyakoroltuk. A számukra fontos képpel tudjanak érzelmileg azonosulni, és arról beszélni.

**Tevékenységbe ágyazott tanulás**

Helyes viselkedésformák közvetítettünk, mivel a kis gyermek, utánzással sajátítja el az alapvető viselkedésformákat. A szabad játék adta gyakorlás során ismereteket, tapasztalatokat szerezhettek. /autóépítés asztalból, székekből, bunkik építése/LEGÓ és egyéb konstruáló játékok során fantázia, problémamegoldó gondolkodás során segítettük elő. Bekapcsolódtak a felnőtt által kezdeményezett játékokba. A séták, kirándulások során esélyegyenlőséget biztosítottunk a hátrányok csökkentése érdekében. A közösségi érzések, csökkentése érdekében. A közösségi érzéseket, társas kapcsolatokat erősítettük az élményszerű közös tevékenységek során

Csabdi, 2021. augusztus 31.

Éves értékelés - 2020-21 Nagycsoport

**5-6-7 éves korcsoport**

A 2021-22-as tanévben 22 gyermek járt a csoportunkba. Részben osztott nagy-középső csoport, 18 nagycsoportos korú, 4 középsős. Egy SNi-s gyermekünk volt. BTM-es gyermekek száma 5 fő. Velük fejlesztő pedagógus foglalkozott. Éves tervünk megfelel a pedagógiai programunknak, figyelembe véve a gyerekek eddigi tapasztalatait. A tanulási tevékenységek 2-3 hetente egy témakört ölelnek fel (pl. évszakok közlekedés..), ez azonban változhat az aktualitásoknak megfelelően.

Fejlesztő tevékenységben részt vett:

- logopédiai fejlesztés: 13 fő

- fejlesztő pedagógus: 12 fő

 **Egészséges életmódra nevelés**

**Testápolás**

A tisztálkodási teendőket már önállóan tudják elvégezni a gyerekek. Sajnos a tisztaságra még jobban oda kell figyelni, gyakran előfordul, hogy összefröcskölik a padlót, a tükröt, vagy, hogy a fiúk félrepisilnek a wc-ben. A fogápoló szerek tisztántartására még figyelmeztetni kell a gyerekeket. Sokan tudnak már egyedül fésülködni, célunk, hogy a fiúknak is legyen igénye a rendezett haj.

**Táplálkozás**

Étkezésnél sajnos nagyon hangosak, jobban kell ügyelni, hogy csendesebben egyenek és figyeljenek az asztal rendjére. Feladatunk a nyugodtabb, kulturáltabb étkezésre szoktatás. A naposság kedvelt feladat, legtöbben alig várták, hogy mikor kerül rájuk a sor. Aki még tartott a feladattól dicsérettel ösztönöztük. A naposok feladata az asztal terítés, leves merés, folyadék öntés, étkezés után az elpakolás. Néhányan szívesen söpörtek, asztalt töröltek. Az esztétikus terítés kiemelt feladat, ügyelve az evőeszközök helyére.

**Öltözködés**

Öltözködésnél a nagyok már önállóak és a középsősök is egyre ügyesebbek. Szorosabb ruhadaraboknál, gombolásnál, cipőkötésnél kértek leginkább segítséget. A cipőkötés alapjainak elsajátítása érdekében ábrázolás foglalkozáson is „gyakoroltunk” (medúza csáp, zebra farok kötése). Törekedtünk, hogy igényükké váljon a rendezett öltözék. Alvásnál, tornánál is hajtsák össze a ruhájukat.

**Mozgás, testedzés**

A tornatermünk remek lehetőséget biztosított a gyermekek mozgásigényének, mozgáskultúrájának fejlesztésére. Igyekeztünk minél többet az udvaron lenni, vagy sétálni a faluba ezzel is jobban megismerni környezetüket. Sajnos az udvari játék során folyamatosan figyelmeztetni kellett a gyerekeket a szabályok betartására, a balesetek megelőzése miatt.

**Pihenés**

Úgy tapasztaltuk sajnos, hogy ennek a korosztálynak kevesebb az alvásigénye. Ez azonban nem elsősorban az életkoruk miatt van, hanem az otthoni életritmusuk miatt. Tapasztalatunk szerint sok gyermeket már nem altatnak otthon délután 4-6 éves korban. Az alváshoz a megfelelő légkört biztosítjuk, mióta új karnist és függönyt kaptunk a csoportszobába, a sötétítés is megoldott.

 **Érzelmi, erkölcsi, közösségi nevelés**

Sajnos ezen a területen volt a legtöbb problémánk. Nagyobb türelemre kell szoktatnunk a gyerekeket. Sajnos a problémáikat legtöbbször verekedéssel oldották meg. Törekedtünk arra, hogy hallgassák meg egymást, fogadják el mások ötleteit. Sok beszélgetéssel, jó példával, ezek kiemelésével, sok dicsérettel igyekeztünk ezt elérni. A közösségi érzést a különböző ünnepélyekkel is fejlesztettük (születésnap, névnap, anyák napi készülődés)

**Játék**

Játékidőben igyekszünk minden típusú játéknak helyet és eszközt, anyagot biztosítani. A lányok játékában egyre nagyobb szerepet kap a szerepjáték és a rajz, ezekhez változatos, színes eszközöket tudunk adni. A fiúknál egyre hangsúlyosabb az építés, egyre bonyolultabb járműveket-építményeket alkottak. Sajnos játékidőben nagyon hangosak voltak. Gyakran kellett figyelmeztetni őket a csendesebb játékra, hogy szemben ülő társaikkal halkabban beszéljenek.

**Alkalomszerű munkák-a csoportszoba rendje**

Az ünnepek, programok előkészületeibe bevontuk a gyerekeket: teremrendezésnél a székek elrakása, szőnyeg feltekerése vagy szalvétahajtogatás. Gyakran segítenek az ágyak lepakolásában. Sajnos folyamatosan kellett figyelmeztetni a csoportszoba rendjére; nem szeretnek pakolni, csak pár gyerek vett részt aktívan a rendrakásban. Dicsérettel próbáltunk hatni a gyerekekre: minden játék a saját dobozába kerüljön, az előtérben ne szórják szét a ruhákat, cipőket, alvás után az ágyukat rendezzék el.

**Anyanyelvi, értelmi nevelés**

Fontos, hogy merjenek egymás előtt beszélni, meg kell tanulniuk végighallgatni egymást. Sajnos ez elég nehezen ment, mind a két oldal. Gyakran verseltünk, akár játékos mozgással, folytatásos mesét találtunk ki, nyelvi játékokat játszottunk. A tevékenységekbe megvalósuló tanulási folyamatra a komplexitás volt jellemző. Iskolaérettségi vizsgálatra 15 gyermek ment, részben felülvizsgálatra részben a mi javaslatunkra. Szeptemberben a nagycsoportosokból 13 gyermek kezdi az iskolát, 5 pedig korcsoportját ismétli.

Nehéz nevelési éven vagyunk túl, de a jövőbe tekintünk.

Csabdi, 2018. 08. 31.

VI.ÖSSZEGZÉS

A 2020/21-es nevelési év a Covid vírus miatt megváltoztatta a mi óvodánk életét is. Sajnos sok programot nem tudtunk megvalósítani abból, amit a nevelési év elején terveztünk.

Arra törekszünk, hogy alkalmazotti közösségünknek sikerüljön a változó körülmények között úgy munkálkodnia, hogy megújulva alkalmazkodni tudjon a változásokhoz, mindazonáltal megőrizve a nevelőmunkánk alapértékeit, megvalósítva pedagógiai programunk célkitűzéseit.

Jó csapatmunkával, jól szervezetten, tervezetten, egymást segítve tettük a dolgunkat mindannyian.

Eredményes munkánkhoz köszönjük a fenntartónk segítségét és a képviselőtestület segítő hozzáállását, támogatását.

Polgármester Úrnak pedig az egész óvodához való pozitív, segítő, támogató magatartását.

Csabdi, 2021. augusztus 31

.

Borsodi Imréné